МОДЕЛ УГОВОРА О ЈАВНОЈ НАБАВЦИ
Изградња Европског вртића,  редни број 0145/2023

Закључен између:
1. Наручиоца: Градска управа града Бора, са седиштем у  Бору, улица  Моше Пијаде бр.3, ПИБ: 100568330, Матични број: 07208529, Број рачуна: 840-164640-35, ЈБКЈС: 04565, коју  заступа Сашка Милошевић, начелник Градске управе града Бора (у даљем тексту: Наручилац)
и
2. Извођача: 
2.1...........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.2 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.3 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
(у даљем тексту: Извођач)

       Напомена: У случају заједничке понуде сви понуђачи из заједничке понуде морају бити наведени под тачком 2.

УВОДНЕ ОДРЕДБЕ:
        Уговорне стране констатују:
        -да је Наручилац је донео Одлуку о спровођењу отвореног поступка јавне набавке радова – Изградња Европског вртића, редни број 0145/2023; заведену под бр.404-1206/2023-III-01 од 04.12.2023.године; Ознака и назив из Општег речника набавке (CPV): 45211100 – Радови на изградњи зграда;
       -да је Понуђач путем Портала доставио Понуду бр._______ од _________2023.године која се налази у прилогу овог уговора и његов је саставни део;
       -да понуда Понуђача у потпуности одговара техничким спецификацијама и другим захтевима из конкурсне документације;
       -да је Наручилац у складу са чланом 146.ЗЈН на основу понуде Понуђача и Одлуке о додели уговора  бр. _______ од _________2023.године изабрао горе наведеног Понуђача;
        (Извођач наступа са подизвођачем___________________________
из_____________ул._____________________, који ће делимично извршити предметну набавку и то у износу ____% укупне вредности дате понуде у  делу _________________________________________________.
(навести део предмета набавке који ће извршити подизвођач)

ПРЕДМЕТ УГОВОРА
Члан 1.
           Овим Уговором Наручилац и Извођач утврђују међусобна права и обавезе у реализацији предметне набавке радова, редни број 0145/2023. 
          Предмет овог уговора су радови на изградњи Европског вртића, у свему према понуди Извођача поднетој у отвореном поступку јавне набавке, заведена под бројем __________од __________2023.године, као саставни део овог уговора заједно са предмером и предрачуном  радова и комплетним eлаборатом техничке документације.

УГОВОРЕНА  ЦЕНА  И  НАЧИН  ПЛАЋАЊА
Члан 2.
          Укупна цена радова износи _______________ динара без урачунатог пореза на додату вредност и  _______________  динара са урачунатим порезом на додату вредност. 
          Уговорне стране су сагласне да су јединичне  цене дате у обрасцу структуре цене као саставни део понуде  фиксне и непроменљиве до краја реализације овог уговора.
          Средства за реализацију овог уговора обезбеђена су у буџету града Бора, у складу са Решењем Градског већа о давању сагласности на преузимање обавеза за доделу уговора за изградњу европског вртића бр.400-348/2023-IV од 30.11.2023.године и то по годинама на следећи начин: 
а) – за 2023.годину – износ од 833,33 динара без обрачунатог пдв-а и износ од  1.000,00 динара са обрачунатим  пдв-ом;
б) –за 2024.годину – износ од  124.999.166,67 динара без обрачунатог пдв-а  и  износ од  149.999.000,00 динара са обрачунатим  пдв-ом;
в) – за 2025.годину – износ од  498.989.211,66 динара без обрачунатог пдв-а  и  износ од  598.787.054,00 динара са обрачунатим  пдв-ом.


  Члан 3.
           Наручилац ће плаћање извршити по издавању електронске фактуре кроз систем електронских фактура, на основу месечних привремених и окончане ситуације, са свим приложеним овереним пратећим прилозима у складу са предметом уговора,  у законском  року од 45 дана.
           Ситуацијa мора бити оверенa од стране  стручног надзора  Наручиоца и  достављенa Наручиоцу на оверу у року од 5 дана, након чега Наручилац враћа оверене ситуације стручном надзору који потребан број примерака доставља Извођачу радова, како би исте приложио уз фактуру за  плаћање (као прилог) кроз систем електронских фактура.
          Окончану ситуацију Извођач подноси након завршетка извођења радова, односно извршене примопредаје радова и потписивања Записника о примопредаји радова.
          Уз ситуације Извођач је обавезан да достави Наручиоцу и фотокопије листова грађевинског дневника обострано потписаних и оверених. 
          Плаћање ће се вршити уплатом на текући рачун  Извођача бр._____________  код ________ банке.
          Наручилац задржава право промене начина плаћања услед објективних околности  доношењем анекса овог уговора.
          
                         
ОБАВЕЗЕ ИЗВОЂАЧА
 Члан 4.
	Извођач  је дужан да радове изведе квалитетно, у свему према пројектном задатку, предмеру и предрачуну радова, који су саставни део изабране понуде Извођача.
            Извођач је у обавези да: 
-извршава налоге стручног надзора,    
-изводи радове у свему према одредбама овог уговора, понуди, техничкој документацији, а  у складу са важећим прописима,  
-током извођења радова примењује све законске и подзаконске прописе из области безбедности и заштите на раду, обезбеди сигурност објекта и лица;
            Извођач је обавезан да све уговорене радове изведе у складу са Законом о планирању и изградњи, и сагласно важећим техничким прописима, стандардима и нормативима за ову врсту посла, гарантује квалитет изведених радова и употребљеног материјала.
Извођач се обавезује да решењем именује једног одговорног извођача радова, за све предвиђене врсте радова из понуде.
            Извођач је дужан да, у оквиру уговорене цене за извођење предметних радова, изврши и следеће активности и радове: 
                 - да омогући стручном надзору  да га уведе у посао;
     - да омогући вршење стручног надзора над предметним радовима;
- да за радове води грађевински дневник; 
     - да за уграђене материјале и опрему достави атесте стручном надзору;
     - да отклони сву штету коју евентуално учини за време извођења радова на објекту; 
     - да у току извођења радова редовно уклања сав отпадни материјал;
      -да од Наручиоца благовремено (писмено) затражи објашњење у вези са недеовољно јасним детаљима у вези предметне јавне набавке;
     -да поступи по свим писменим примедбама Наручиоца и стручног надзора на квалитет изведених радова и уграђеног материјала и опреме, те да по тим примедбама отклони, о свом трошку, недостатке или пропусте;
      -да учествује у примопредаји изведених радова;
  -да отклони све недостатке по записнику Комисије за примопредају;
  -да по напуштању простора у коме се изводе радови уклони сав преостали материјал и опрему; 
  -да у складу са овим уговором отклони све недостатке који се евентуално појаве у гарантном року.

СРЕДСТВА ФИНАНСИЈСКОГ ОБЕЗБЕЂЕЊА
                                                           Члан 5.
Извођач је дужан да достави Наручиоцу:
1. Банкарску гаранцију за добро извршење посла - Извођач се обавезује да у року од 7 дана од дана закључења уговора преда Наручиоцу банкарску гаранцију за добро извршење посла, односно за испуњење уговорних обавеза, која ће бити са клаузулама: безусловна и платива на први позив. Банкарска гаранција за добро извршење посла издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока за коначно извршење посла. Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи. Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. 
2. Банкарску гаранцију за отклањање грешака у гарантном року - Извођач предаје Наручиоцу у тренутку примопредаје предмета уговора. Банкарском гаранцијом за отклањање грешака у гарантном року, Наручилац се обезбеђује у случају да понуђач не изврши обавезу отклањања квара који би могао да умањи могућност коришћења предмета уговора у гарантном року. Рок важења банкарске гаранције је пет дана дужи од гарантног рока који је одређен за исправан рад и издаје се у висини од 5% од вредности уговора без ПДВ-а.
ОБАВЕЗЕ  НАРУЧИОЦА
Члан 6.
            Обавезе Наручиоца су:
       -да даје налоге и упутства преко стручног надзора Извођачу о извођењу радова у писаној форми кроз грађевински дневник или у електронској форми путем мејла;   
      - да измирује обавезе према Извођачу за изведене радове;
 - да обезбеди оверу грађевинског дневника за радове на изградњи;
 - да обезбеди извршење прегледа изведених радова у циљу примопредаје радова;
      - да формира Комисију за примопредају радова. 
                                                             
 РОК И МЕСТО ИЗВОЂЕЊА РАДОВА
                                                                Члан  7.
            Рок за извођење комплетних радова је 180 календарских дана од дана давања налога.
            Давање налога код грађевинских радова подразумева почетак радова и отварање грађевинског дневника. Извођач ће радове вршити на основу писменог или електронског налога Наручиоца, односно стручног надзора.
   Наведени рок  обухвата  и нерадне дане и празнике.
Радови се сматрају завршеним када се уради записничка примопредаја радова.
Утврђени рок се не може мењати без сагласности Наручиоца.
Извођач радова ће имати право на продужетак рока у случају више силе и објективних околности чије се наступање не може предвидети.
Извођач радова може поднети писани, детаљно образложени захтев за продужење рока за завршетак радова, најкасније пре истека рока из става 1 овог члана.
	Стручни надзор  је дужан да у року од 3 дана размотри и оцени оправданост захтева за продужење рока и писани закључак достави Наручиоцу.
Наручилац ће, на основу закључка стручног надзора, продужење рока утврдити доношењем анекса овог уговора.
   Место извођења радова је територија града Бора.

УГОВОРНА КАЗНА
Члан 8.
            Уколико Извођач не испуњава обавезе у уговореном року, Наручилац има право да за сваки дан закашњења, захтева уговорену казну од 0,1% уговорене вредности, а највише до 5% уговорене вредности, у ком случају ће Наручилац упутити налог да му Извођач умањи рачун у висини уговорне казне.
Уколико из неоправданих разлога Извођач прекине са извођењем радова или одустане од даљег рада, Наручилац  има право да раскине овај уговор, уз наплату гаранције за испуњење уговорних обавеза у целости, као и да захтева од Извођача накнаду штете, до износа стварне штете. 

 ГАРАНТНИ РОК
Члан 9.
	 Гарантни рок за изведене радове износи ____ године (с тим да рок не може бити краћи од 2 године), рачунајући од датума потписивања Записника о примопредаји радова од стране овлашћених представника обе уговорне стране. За уграђену опрему важи гарантни рок у складу са условима произвођача, који тече од дана извршене примопредаје радова Наручиоцу.
             Извођач је дужан да у току гарантног рока, на први писмени позив Наручиоца, отклони о свом трошку све недостатке који се односе на уговорени квалитет изведених радова и уграђених материјала и опреме, а који нису настали неправилном употребом, као и сва оштећења проузрокована овим недостацима.
             Ако Извођач не приступи извршењу своје обавезе из претходног става у року од 5 дана по пријему писменог позива од стране Наручиоца, Наручилац је овлашћен да за отклањање недостака  ангажује друго правно или физичко лице, на терет Извођача.




ИЗМЕНЕ УГОВОРА 
                                                              Члан 10.
Наручилац може током трајања уговора о јавној набавци у складу са одредбама чл.156-161. ЗЈН да измени уговор без спровођења поступка јавне набавке.
            Свакој измени уговора мора да предходи детаљан извештај стручног надзора. 
            Изменом уговора не може да се мења целокупна природа уговора, односно предмета јавне набавке.
            Уколико се током извођења уговорених радова појави потреба за извођењем вишкова радова, Извођач је дужан да застане са том врстом радова и о томе обавести стручни надзор и Наручиоца у писаној форми. Извођач није овлашћен да без писане сагласности Наручиоца и стручног надзора мења обим уговорених радова и изводи вишкове радова.
           Вишкови радова су количине изведених радова које прелазе уговорене количине радова. Вишкови радова представљају изведене радове, те се не могу сматрати  непредвиђеним  радовима.
           Мањкови радова су негативна одступања изведених радова у односу на уговорене количине радова.
           Јединичнe ценe из понуде из члана 1. овог уговора важе и за вишкове, односно мањкове радова, ако не прелазe  10% од уговорених количина радова.
           Извођач је обавезан да достави Наручиоцу, преко стручног надзора, писани захтев за одобрењем вишкова, односно мањкова радова. Писани захтев треба да садржи преглед вишкова и мањкова радова, са количинама и уговореним јединичним ценама. Стручни надзор је у обавези да провери основаност захтева, и достави мишљење са детаљним образложењем Наручиоцу на усвајање, најкасније у року до 5  дана од дана пријема захтева. 
            Уколико Наручилац усвоји мањкове радова, односно уколико у складу са расположивим финансијским средствима усвоји вишкове радова, Наручилац ће  са Извођачем закључити анекс овог уговора.
            Наручилац задржава право да, уколико не располаже потребним финансијским средствима неопходним за извршење вишкова радова, не закључи анекс овог уговора.

ВАЖЕЊЕ УГОВОРА
Члан 11.
Овај  уговор производи правна дејства од дана потписивања овлашћених лица обе уговорене стране и закључује се до коначног извршења уговорних обавеза обе уговорне стране.
	
РАСКИД УГОВОРА                                  
Члан 12.
          Све несагласности у вези испуњења уговорних обавеза уговорне стране решавају мирним путем и међусобним договором. Уколико то није могуће свака од уговорних страна има право на раскид овог уговора у случају неиспуњења или неблаговременог испуњења уговорних обавеза друге уговорне стране.
           Уговор се раскида у следећим случајевима:
-ако настану околности које би за последицу имале битну измену уговора, што би захтевало спровођење новог поступка јавне набавке,
-ако је привредни субјект са којим је закључен уговор у поступку јавне набавке због постојања основа за искључење привредног субјекта требало да буде искључен из поступка,
-ако Извођач не изводи радове по условима из понуде,
-ако Извођач не испуни уговорне обавезе из овог уговора,
-у случају промене јединичних  цена из понуде,
-ако Наручилац не измири своје обавезе плаћања како је уговором предвиђено,
-споразумом уговорних страна,
-и у другим случајевима у складу са законом.
          О својој намери да раскине уговор, уговорна страна је дужна да писменим путем обавести другу уговорну страну. Уговор ће се сматрати раскинутим по протеку рока од 5 (пет) дана од дана пријема писменог обавештења.

ЗАВРШНЕ  ОДРЕДБЕ
Члан 13.
          Стручни надзор над извођењем радова обављаће Извршилац: 1) Драгослав Ћирић ПР Пројектни биро ГРАД ПУТ, са седиштем у Лозници, улица Плоча бб и 2) Небојша Ћирић ПР Биро за пројектовање и инжењерске делатности СИНПРОЈЕКТ, са седиштем у Лозници, улица Кнегиње Зорке бб, по уговору закљученим са Органом града Бора (Градоначелник града Бора) под бр. 404-877/2023-II/01 од 21.09.2023. године. 
                                 
Члан 14.
          Уговорне стране се обавезују да другој уговорној страни доставе податке о свакој извршеној статусној или организационој промени, као и све друге промене везане за опште податке (текући рачун, адреса, овлашћена лица и др.).
                                                      

Члан  15.
          На питања која нису регулисана овим уговором примењиваће се одредбе Закона о облигационим односима, Закона о планирању и изградњи и одредбе Посебних узанси о грађењу („Сл.лист СФРЈ“ бр.18/77). 

Члан 16.
          Евентуалне спорове из овог уговора, уговорне стране решаваће споразумно, а спорове које не буду могле решити споразумно, решаваће надлежни суд према седишту Наручиоца.
                                
Члан 17.
             Овај уговор је сачињен у 6 (шест) истоветних примерака, од којих Наручилац задржава 4 (четири)  примерка, а Извођач 2 (два) примерка уговора.
          Сваки уредно потписан примерак уговора представља оригинал и производи једнако правно дејство.
     

          За НАРУЧИОЦА,                                                         За  ИЗВОЂАЧА,

__________________________                                 _____________________________
 Сашка Милошевић, мастер правник

Напомена: 
-Модел уговора понуђач попуњава  у складу са понудом и потписује, чиме потврђује да је сагласан са садржином модела уговора. 
-Уколико понуђачи подносе заједничку понуду, група понуђача може да се определи да модел уговора потписују сви понуђачи из групе понуђача или група понуђача може да одреди једног понуђача из групе који ће попунити и потписати модел уговора  што ће бити дефинисано споразумом који је саставни део заједничке понуде.
-У случају подношења заједничке понуде, односно понуде са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи.
-Модел уговора представља садржину уговора који ће бити закључен са изабраним понуђачем.
